حلمى بكر ملحن مصرى من مواليد حى حدائق القبه بالقاهره فى 6 ديسمبر 1937 لأب بيهوى الموسيقى, اتخرج من المعهد العالى للموسيقى العربى, و اشتغل مدرس موسيقى بعدما اتخرج بمدرسه حكوميه, و فى الفتره دى التحق بالقوات المسلحه المصريه لأداء الخدمه العسكريه, و اتصادف المطربه الراحله ورده الجزائريه احيت حفله من حفلات القوات المسلحه, و سمعت ألحانه فأعجبتها و صممت على تقديمه لمحمد حسن الشجاعى مدير الإذاعه المصريه وقتها. كانت أول أغنياته كملحن هيا (كل سنه وانتم بخير) للمطرب عبداللطيف التلبانى بعدها توالت ألحانه لكل من: (ماهر العطار, سميره سعيد, نجاه الصغيره, محمدالحلو , على الحجار, مدحت صالح, .. و غيرهم). كمان لحن بكر حوالى 48 مسرحيه غنائيه, من أشهرها: (سيدتى الجميله, حواديت, موسيقى فى الحى الشرقي). اتجوز حوالى 9 مرات و من أشهر زيحاته: الفنانه (سهير رمزي), المطربه التونسيه (عُليّا), و راندا بنت خاله الفنانه السوريه (أصاله). حصل على عدد من الجوايز و التكريمات من أهمها: أحسن ملحن عربى من رئيس الوزراء السابق (فؤاد محى الدين) سنه 1975 جايزه التفوق من وزير الإعلام السابق (صفوت الشريف).